b"\n_START_ARTICLE_\nMoviment Revolucionari d'Oficials Dem\xc3\xb2crates Et\xc3\xadops\n_START_SECTION_\nHist\xc3\xb2ria\n_START_PARAGRAPH_\nEl Front Popular d'Alliberament del Tigre (FPLT/TPLF) de tend\xc3\xa8ncia marxista-leninista albanesa va intentar el 1989 una acci\xc3\xb3 comuna amb el Front d'Alliberament Oromo, per\xc3\xb2 aquest aleshores s'hi va negar; El 1981 un grup del Partit Revolucionari Popular Et\xc3\xadop/Ethiopian People's Revolutionary Party (EPRP) s'havia rendit al FPLT i amb els seus integrants es va organitzar (mar\xc3\xa7 de 1982) un moviment de majoria amhara i amb alguns oromos, el Moviment Popular Democr\xc3\xa0tic Et\xc3\xadop/Ethiopian People's Democratic Movement (EPDM). 37 membres oromos d'aquest grup reunits amb altres presoners que el TPLF havia fet d'aquesta \xc3\xa8tnia, van formar el 26 de mar\xc3\xa7 de 1990 l'Organitzaci\xc3\xb3 Democr\xc3\xa0tica del Poble Oromo (Oromo People's Democratic Organization, OPDO). Al mateix temps (maig de 1990) el FPLT va crear una organitzaci\xc3\xb3 d'oposici\xc3\xb3 multi\xc3\xa8tnica  i de car\xc3\xa0cter estatal limitada als oficials i suboficials presoners: el Moviment Revolucionari d'Oficials Dem\xc3\xb2crates Et\xc3\xadops. Amb tots aquestos grups es va formar el mateix maig de 1990 el Front Democr\xc3\xa0tic Revolucionari Popular Et\xc3\xadop/Ethiopian People's Revolutionary Democratic Front (EPRDF)._NEWLINE_El Moviment Revolucionari d'Oficials Dem\xc3\xb2crates Et\xc3\xadops (EDORM) va prendre part al I Congr\xc3\xa9s del EPRDF el gener del 1991; el seu propi congr\xc3\xa9s fundacional fou el febrer de 1991. Fou formalment dissolt el 1995, i amb la nova constituci\xc3\xb3 d'aquell any els seus membres foren integrats a la For\xc3\xa7a Nacional de Defensa d'Eti\xc3\xb2pia havent de jurar lleialtat a l'estat i a la constituci\xc3\xb3 (per damunt del EPRDF)"